LIVEIECเจ็บหนักพอร์ตขาดทุนยับเยิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — หุ้นแสบขาดทุนยับ IEC–LIVE เจ็บหนักเพราะพอร์ตเสียหายเยอะขึ้น 
บริษัท อินเตอร์แนชั่นเนิลเอนจีเนียริง (IEC) อาการหนัก ไตรมาส 2 ปีนี้ขาดทุนสุทธิ 116.33 ล้านบาท เพิ่มขึ้น 258.26% เทียบกับช่วงเดียวกันปีก่อนขาดทุนสุทธิ 32.47 ล้านบาท และรวม 6 เดือนแรกขาดทุนสุทธิ 409.72 ล้านบาท พุ่งขึ้น 152% จากขาดทุนสุทธิ 162 ล้านบาทในช่วงเดียวกันปีก่อน 
นางสัณห์จุฑา วิชชาวุธ กรรมการผู้อำนวยการใหญ่ IEC กล่าวว่า สาเหตุที่บริษัทขาดทุนมาก เป็นเพราะเงินลงทุน ขาดทุน จำนวน 13.77 ล้านบาท พลิกจากกำไรเงินลงทุน 34.84 ล้านบาท ในช่วงเดียวกันปีก่อน 
สำหรับธุรกิจปกติบริษัทมีรายได้จากการขายและการให้บริการ รวมทั้งการให้เช่าจำนวน 469.78 ล้านบาท เพิ่มขึ้น 34.77% แต่กำไรขั้นต้นลดลง เพราะการแข่งขันด้านราคารุนแรงมาก
บริษัท ไลฟ์ อินคอร์ปอเรชั่น (LIVE) ไตรมาส 2 ขาดทุนสุทธิ 17.83 ล้านบาท แย่ลง 40% และรวมทั้ง 6 เดือนแรกขาดทุนถึง 100.37 ล้านบาท ร่วงหนัก 80.19% จากช่วงเดียวกันปีก่อนขาดทุนสุทธิ 55.70 ล้านบาท 
นายวิชัย เบญจพลาพร ประธานเจ้าหน้าที่ฝ่ายการเงิน LIVE กล่าวว่า ในไตรมาส 2 มีรายได้รวม 125 ล้านบาท เพิ่มขึ้น 38 ล้านบาท หรือ 43.7% กำไรขั้นต้นดีขึ้น 58.7% เป็น 69.4 ล้านบาท 
อย่างไรก็ตาม บริษัทขาดทุนจากการขายเงินลงทุนชั่วคราวถึง 36.8 ล้านบาท พุ่งขึ้น 369.7% และยังมีขาดทุนที่ยังไม่เกิดขึ้นจริงอีก 34.5 ล้านบาท เพิ่มขึ้น 144.7% 
“6 เดือนแรกบริษัทขาดทุนจากการขายเงินลงทุนชั่วคราว 49 ล้านบาท เพิ่มขึ้น 241.8% และขาดทุนที่ยังไม่เกิดขึ้นจริงอีก 14 ล้านบาท เพิ่มขึ้นถึง 2,314%” นายวิชัย กล่าว
บริษัท ไดสตาร์ อิเลคทริก คอร์เปอเรชั่น (DISTAR) ขาดทุนสุทธิ 16 ล้านบาท แย่ลงจากขาดทุน 1 ล้านบาท และรวม 6 เดือนแรกขาดทุนสุทธิ 27.55 ล้านบาท ก็เพิ่มขึ้นจากขาดทุนสุทธิ 15 ล้านบาทในระยะเดียวกันปีก่อน